Beques de formació en màrqueting turístic de Catalunya a l'exterior (BACT 2019). Departament d'Empresa i Coneixement\nSol·licitar la beca 610 - Beques de formació en màrqueting turístic de Catalunya a l’exterior (BACT 2019) Departament d'Empresa i Coneixement\nEl termini de presentació de sol.licituds és del 26 de juliol al 16 de setembre del 2019.\nA la sol·licitud cal que adjunteu dos arxius:\nCurrículum acadèmic i professional que especifiqui:\nExperiència professional en llocs de treball relacionats amb el turisme o el seu sector, tant en empreses públiques com privades: nom de l’empresa, data d’inici (dia/mes/any) i de finalització (dia/mes/any) de la prestació de serveis, sector de l’empresa i tasques desenvolupades.\nTitulació/ons universitària/es: nom de la/les titulació/ons oficial/s (diplomatura, llicenciatura o grau), nom de la Universitat i any d’inici i de finalització dels estudis.\nEstudis superiors als exigits (màsters, postgraus i/o doctorats): nom dels estudis, institució on s’han estudiat i data d’inici i de finalització dels estudis.\nCursos i/o seminaris relacionats amb l’objecte de la convocatòria, d’idiomes i d’informàtica de gestió: nom de les accions formatives a les que s’han assistit, data d’inici i de finalització, durada (en hores) i institució on s’han cursat.\nCursos, seminaris, jornades i/o conferències impartides: nom de l’acció, temàtica, data i lloc d’impartició.\nAltres mèrits que es puguin certificar.\nTota la informació exposada al currículum, s'haurà de poder acreditar si el Tribunal així ho requerís a les persones beneficiàries.\nTenir la nacionalitat d'un estat membre de la Unió Europea.\nPosseir titulació universitària oficial (diplomatura, llicenciatura o grau) obtinguda en una universitat de qualsevol dels estats membres de la Unió Europea o estar en condicions d'obtenir-la mentre duri el període de lliurament de sol·licituds. En el cas de tenir una titulació d'universitats de països no membres de la Unió Europea, cal l'homologació oficial del Ministeri competent en matèria d’Ensenyament.\nTenir l’empadronament a Catalunya mínim de dos anys, no necessàriament consecutius, en els darrers cinc anys.\nTenir el certificat de nivell de suficiència de català (nivell C1) o titulació equivalent.\nNo estar separat/ada mitjançant resolució ferma dictada en expedient disciplinari del servei de cap de les administracions públiques.\nTenir un màxim de 30 anys el dia de la publicació de la resolució de convocatòria.\nTenir un alt nivell oral i escrit de l’idioma/es oficial/s del país de destinació o bé del que habitualment s'utilitzi en les relacions professionals.\nNo haver estat beneficiari/ària amb anterioritat d’una beca de formació en màrqueting turístic de Catalunya a l’exterior de l’Agència Catalana de Turisme.\nL’avaluació i selecció de les sol·licituds es realitzarà en dues fases:\na) A la primera fase es tindrà en compte l’adequació als objectius de la beca a partir de:\nProva escrita de coneixements generals d’economia, turisme i del sector i/o mercats emissors i receptors a Catalunya.\nResolució d’un cas pràctic en l’idioma/es escollit/s.\nb) A la segona fase es tindrà en compte l’adequació al perfil que s’està buscant a partir d’una entrevista personal, i servirà per valorar el coneixement oral de/dels idioma/es escollit/s.\nDestinació i dotació de les beques\nUna beca amb destinació Madrid, on es requereix la llengua anglesa. Dotació per beca: 16.862,00 euros, més la despesa de l’assegurança d’assistència en viatge per un import de 336,87€.\nDues beques amb destinació Frankfurt, on es requereix la llengua alemanya. Dotació per beca: 20.642,39 euros, més la despesa de l’assegurança d’assistència en viatge per un import de 336,87€.\nUna beca amb destinació París, on es requereix la llengua francesa. Dotació per beca: 24.506,89 euros, més la despesa de l’assegurança d’assistència en viatge per un import de 336,87€.\nUna beca amb destinació Brussel·les, on es requereix la llengua anglesa (es valoraran els coneixements de francès i holandès). Dotació per beca: 22.850,69 euros, més la despesa de l’assegurança d’assistència en viatge per un import de 336,87€.\nUna beca amb destinació Nova York, on es requereix la llengua anglesa. Dotació per beca: 32.450,00 euros, més la despesa de l’assegurança d’assistència en viatge per un import de 336,87€.Per aquesta destinació l’Agència Catalana de Turisme assumirà les despeses de gestió d’obtenció del visat fins a un import màxim de 1.250€, així com l’assegurança d’assistència sanitària obligatòria fins a un import màxim de 1.000€ (per any).\nDues beques amb destinació Londres, on es requereix la llengua anglesa. Dotació per beca: 25.995,11 euros, més la despesa de l’assegurança d’assistència en viatge per un import de 336,87€.\nUna beca amb destinació Milà, on es requereix la llengua italiana. Dotació per beca: 20.690,42 euros, més la despesa de l’assegurança d’assistència en viatge per un import de 336,87€.\nLes despeses dels desplaçaments als corresponents països de destinació de la beca aniran a càrrec de la persona beneficiària de la beca.\nLes persones beneficiàries de la beca hauran de sol·licitar la Targeta Sanitària Europea, document personal i intransferible que acredita el dret a rebre les prestacions sanitàries que siguin necessàries, des d’un punt de vista mèdic, durant una estada temporal al territori de l’Espai Econòmic Europeu.\nLa durada de les beques serà des del 8 de gener fins el 31 de desembre de 2020. Sempre que hi hagi disponibilitat pressupostària, l’Agència Catalana de Turisme podrà prorrogar aquestes beques fins el 24 de desembre de 2021.\nEn el cas de la beca amb destinació Nova York, la durada serà de 12 mesos sense possibilitat de pròrroga.\nDes de 26.07.2019 fins al 16.09.2019\nEmplenar el formulari, adjuntar el Curriculum Vitae i la carta de motivació, validar el formulari i signar-lo amb certificat digital (Podeu optar per no signar-lo digitalment. Veure l’apartat ‘Punts de tramitació’)\nRecordeu indicar al currículum l'enllaç al vostre videocurrículum (tal i com estableixen les bases).\nEn el moment d'enviar el formulari, la persona sol·licitant rebrà l'acusament de rebuda i còpia del formulari enviat.\nEn el cas de no signar el formulari amb certificat digital, en el moment d'enviar el formulari, us apareixerà en pantalla un resguard que caldrà imprimir, signar en paper i enviar en un termini màxim de deu dies hàbils mitjançant una carta certificada amb el sobre obert adreçada a L’Agència de Gestió d’Ajuts Universitaris i de Recerca (AGAUR) Passeig Lluís Companys, 23 – 08010 Barcelona, al registre del departament responsable del tràmit (Passeig de Gràcia, 105, planta baixa – 08008 Barcelona) o dels seus serveis territorials.\nAgència Catalana de Turisme . Obre en una nova finestra.\nAgència de Gestió d'Ajuts Universitaris i de Recerca (AGAUR) . Obre en una nova finestra.\nEn cas que no sigui possible la presentació per mitjans telemàtics, la sol·licitud es podrà presentar presencialment (podeu accedir a la sol·licitud des de l'apartat 'Per Internet').\nTambé es pot presentar a qualsevol dels llocs que preveu l'article 16.4 de la llei 39/2015, d'1 d'octubre, del procediment administratiu.\nEn cas que no es disposi de signatura digital, si les persones sol·licitants opten per enviar la sol·licitud signada a través de les oficines de correus, ho hauran de fer dins d'un sobre obert per tal que la instància sigui datada i segellada pel funcionari de correus abans de ser certificada. En cas que es presenti la sol·licitud a l'estranger o a les delegacions de la Generalitat de Catalunya a l'exterior, que disposen de registre d'entrada de documentació, indicant clarament l'AGAUR com a destinatari de la sol·licitud.\nLes comunicacions a les persones candidates i les notificacions relatives a les llistes de persones admeses i excloses, els resultats de les proves, els horaris de les entrevistes, el calendari del procés de formació i qualsevol altra informació es faran públiques al Tauler electrònic de l’Administració de la Generalitat de Catalunya.


Reflexió sobre el 18 de juliol | Diari de Tarragona\nReflexió sobre el 18 de juliol\nGran part dels polítics actuals es deixa dur per la inexperiència, la crispació i el protagonisme. Ningú no els ensenya a conrear la via de l’entesa\n19/07/2021 10:46 | Actualizado a 19/07/2021 10:46\nEn ple segle XXI, no puc entendre la postura retrògrada i esbiaixada de la dreta política més reaccionària del país pel que fa al tema del títol. Ahir es van complir 85 anys d’uns fets repugnants. Mai no s’haurien d’haver produït. Dessota la visió teatral i hipòcrita d’un líder del PP que tan sols té 40 anys (Pablo Casado), es pretén passar full traient ferro a l’entrellat. Ho sento: a mi, no m’enreda. Tinc el dret a qüestionar el seu nivell acadèmic. Com i per què s’arxivà capciosament l’expedient del seu ‘suposat’ màster universitari?\nLes ferides no s’han tancat. La suposada llei de memòria històrica és un pegot. Els socialistes pensen que n’hi ha prou amb haver exhumat les restes del dictador del Valle de los Caídos. Diguem les coses pel seu nom: teòricament, hi va haver uns vencedors i uns vençuts. Alhora, l’alçament liderat per Franco fou un atac a un govern legítim. A més, els 40 anys de dictadura foren una cabronada absoluta.\nEn conèixer la sublevació de l’exèrcit del Marroc i d’altres guarnicions militars andaluses, es reuní el govern republicà. Era el 18 de juliol de 1936. S’hi enfrontaren dues postures: uns volien convèncer els revoltats. Els altres, presidint el consell de ministres en Francisco Largo Caballero, plantejaven dissoldre l’exèrcit, lliurar armes als obrers i organitzar milícies. Finalment, van dubtar. Això li traslladaren al president Manuel Azaña, el qual encarregà la formació d’un govern de conciliació a Martínez Barrio. Aquest intentà deturar la revolta per evitar la guerra civil. La seva línia, però, esclatà al cap de 12 hores: socialistes i comunistes intransigents li van demanar armes, titllant-lo de traïdor. Aquest fet provocà la seva dimissió immediata.\nProbablement, la revolta franquista hauria fracassat. Cal tenir en compte que la cimera directiva militar la configuraven 21 generals, amb les seves casernes respectives. Només quatre optaren per incomplir les ordres del govern: Canàries (amb Franco com a comandant militar i ‘tallant el bacallà’), Saragossa, Balears i carrabiners.\nQuina pena que els serrells d’aquells fets no s’hagin esvaït. Gran part dels polítics actuals es deixa dur per la inexperiència, la crispació i el protagonisme. Ningú no els ensenya a conrear la via de l’entesa. Els suculents emoluments d’una ‘suposada’ professió enlluernen llurs ulls com pàmpols. Tant se’ls en fot el pensament de la ciutadania. La ultradreta creix com l’escuma i tot està desmanegat. Així ens va!\nUn llibre recull entramat judicial del sumari de l'assassinat del General Prim


Principal » comunicació » definició de dossier\nUn Dossier és un conjunt de documents o informes sobre un determinat assumpte o persona. El mateix resulta ser una eina molt utilitzada dins l'àmbit dels negocis, a la ciència, entre els científics per intercanviar informació, a la premsa, per exercir la seva tasca d'informar i en les relacions públiques.\nEn aquest darrer cas, formalment se'l coneix com Dossier de Premsa i es tracta d'un conjunt de documents, encarpetat, que conté informació summament detallada sobre l'activitat que es desenvoluparà. És un document bàsic i infaltable en qualsevol campanya de relacions públiques ja que contindrà informació que reforçarà i complementarà una nota de premsa, amb una importància més documental que noticiosa, però a la qual no li faltarà aquest valor periodístic de qualsevol nota. Per exemple, en una conferència, els encarregats de l'àrea de Relacions Públiques s'encarregaran de confeccionar el Dossier i que cada assistent en disposi d'un per conèixer en profunditat el tema tractat.\nEntre els elements que no haurien de faltar en un Dossier hi ha els següents: presentació, desenvolupament i resultat d'aquell assumpte o persona sobre el qual versa.\nPer exemple, si el mateix és sobre un grup econòmic on s'adonaran de les empreses que el conformen, s'esbossarà una breu descripció del seu origen i començaments, la participació que té al mercat on s'exerceix, el model de negoci que porta a la pràctica i el distingeix de la resta, la projecció internacional, els formats, les principals produccions, els senyals distintius de cada marca que l'integra, el staff i la trajectòria.\nUn Dossier pot estar imprès en un paper o fer-se en format digital. Mentrestant, el digital resulta ser la proposta de Dossier més econòmica. Una de les formes econòmiques i més fàcils de fer un dossier digital és a través del programa Acrobat PDF, un estàndard quan de presentacions digitals es tracta la cosa.\nAixí mateix, algunes vegades un Lloc Web resulta ser el mateix dossier d'una empresa o negoci.\nUna altra manera de fer un Dossier és amb vídeos, encara que és clar, el cost serà moltíssim més important.


Un pòster. Per una cara, la fotografia d’un autor radical. Per l’altra, la seva obra. Poetes universals traduïts al català per poetes actuals. L’escriptor com a traductor. Una col·leccio d’autors d’obra imprescindible, una tria de fragments -pòstums, inèdits, oblidats. I un format que defuig la parcel·lacio paginada per projectar en un sol llenç el sentit unitari que emana dels fragments. Una finestra oberta a grans universos creatius.\nBÈSTIES (14). GERTRUDE STEIN\nTraducció de Sam Abrams\nSam Abrams presenta una selecció dels millors poemes de Gertrude Stein procedents del seu llibre Tender buttons per commemorar el centenari de la seva publicació. La poesia d’Stein juga amb el llenguatge, investiga i trenca els esquemes del moment per ser un reflex del pensament, la quotidianitat i alhora l’ésser que la viu i l’experimenta. El Dr. Sam Abrams, poeta i crític literari, ens apropa un cop més una autora sovint marginada per tal de ressituar-la al seu lloc i reivindicar-ne la potència.\nL’AUTORA: Gertrude Stein (Allegheny, Pennsilvània, 1874 – París, 1946), fou una escriptora estatunidenca considerada el catalitzador de l’art modern i de la literatura d’avantguarda, que va viure la major part de la seva vida a França. La seva posició li permeté fer de casa seva un pont entre els intel·lectuals americans i francesos. La seva poesia innova i experimenta amb el llenguatge. Autora del famós poema de “La rosa”, la seva obra poètica està recollida en una vintena de poemaris.\nEL TRADUCTOR: D. Sam Abrams (Estats Units, 1952) és poeta, assagista, traductor i crític literari estatunidenc. S’establí a Catalunya als 70 i es llicencià en Filologia Hispànica (UAB). Ha exercit la docència, ha estat secretari del PEN català, ha traduït una vintena de volums de poesia catalana moderna a l’anglès i ha introduït poetes anglosaxons poc coneguts. Com a poeta ha publicat, entre d’altres, Calculations… (1997) i T’estimo. Més de cent poemes d’amor i desig (2002). És co-director de la col·lecció Clàssics de Proa i Calaix de Versos d’Eumo.\nBÈSTIES (13). MÀRIUS SAMPERE\nTria de poemes de Mireia Vidal-Conte\nUna tria dels poemes més representatius de Màrius Sampere, poeta consolidat dins les lletres catalanes com un dels més importants, que s’ha mantingut fora dels corrents habituals. Amb una trajectòria prolífica i autoreferencial, els poemes de Sampere mostren què l’ha mogut a escriure: la vida quotidiana. La seva obra toca el fons i despulla el lector, perquè aborda temes trascendents amb molta humilitat, des de la metafísica i amb un punt d’humor murri. Alhora traspua orientalisme la seva aproximació a l’univers i a la vida. El seu tema és la condició humana, que Mireia Vidal-Conte ha sabut recollir en aquesta tria.\nL’AUTOR: Màrius Sampere (Barcelona, 1928) és poeta.és poeta. Amb el seu primer recull, L’home i el límit, guanya el premi Carles Riba de l’any 1963, però el llibre no surt publicat fins l’any 1968. Durant les dècades dels setanta i els vuitanta guanya diversos guardons, com el Recull-Maria Ribas i Carreras de poesia o el Miquel de Palol. Publica regularment poesia, i a partir de la dècada de 1990 i principis del 2000 la seva obra rep el reconeixement del públic i de les institucions, amb premis com el Crítica Serra d’Or per Subllum (2000), o el Premi de la Crítica, el Ciutat de Barcelona i el Nacional de Cultura per Les imminències(2002), el recull que li ha donat una major projecció pública. El 2010 és reconegut amb el Premi Jaume Fuster dels escriptors en llengua catalana. També ha publicat la novel·la El gratacel (2010) i els reculls de prosesPandemònium, o la dansa del si mateix (2008) i L’escala de cargol (2014).\nLA TRIADORA: Mireia Vidal-Conte (Barcelona, 1970) és poeta i traductora. Llicenciada en Ciències de la Informació (UAB) i en Teoria de la Literatura i Literatura Comparada (UB), ha estat inclosa en diverses antologies, com El poder del cuerpo (ed. Meri Torras), Donzelles de l’any 2000, ‘Eròtiques i Despentinades, Trentaquattro Poeti Catalani per il XXI secolo. És traductora de Brigitte Oleschinski, Jordi Carrió i Eugènia de Vasconcellos. La seva obra ha estat traduïda a l’italià i el txec. Forma part de l’equip editorial de Cafè Central i membre del consell de redacció de la revista Poetari.\nBÈSTIES (12). ALLEN GINSBERG\nL’AUTOR: Allen Ginsberg (EEUU, 1926-1997) fou un poeta beat estatunidenc. Enllaç entre el moviment beat dels anys 50 i els hippies dels anys 60, va compartir amistat amb, entre d’altres, Jack Kerouac, Neal Cassady, William S. Burroughs, Patti Smith i Bob Dylan. La poesia de Ginsberg estava molt influïda pel modernisme, el romanticisme, el beat i la cadència del jazz, a més per la seva pràctica del budisme Kagyu i el seu origen jueu. Es considerava hereu de William Blake i de Walt Whitman. La potència dels poemes de Ginsberg, els seus llargs versos i la seva exhuberància del Nou Món, reflectien la continuïtat de la inspiració que reclamava.\nEL TRADUCTOR: Gerard Cisneros (Manresa, 1989) és poeta i llicenciat en Filosofia. La seva obra poètica és present al poemari Bolets (GNURF, 2013), que comarteix amb Enric Casasses i Edgar Alemany, i ha participat en diversos recitals de poesia arreu del país.\nBÈSTIES (11). BLAI BONET\nL’AUTOR: Blai Bonet (Santanyí, Mallorca, 1926-1997). Poeta, novel·lista i crític d’art. Una religiositat conflictiva i la tuberculosi van marcar la seva trajectòria humana i literària. El 1958 va publicar El mar, novel·la que va causar impacte, tant per la temàtica com pel tractament, on va incorporar els nous corrents experimentals que triomfaven a Europa. La recerca d’un llenguatge propi, evolucionant cap a formes cada vegada més lliures, es concreta en el poemari L’Evangeli segons un de tants, (Premi Carles Riba, 1962), que va trigar cinc anys a publicar-se per problemes de censura. El 1990 va ser distingit amb la Creu de Sant Jordi de la Generalitat de Catalunya.\nEL TRADUCTOR: Pau Vadell Vallbona (Santanyí, Mallorca, 1984) és poeta amb una trajectòria consolidada, escriptor, historiador, gestor cultural i editor. Ha publicat nombrosos poemaris, entre els quals: Quan salives, premi BVT (2005); Convit al silenci, premi J.M. Lòpez Picó (2009), i Temple, premi Miquel Àngel Riera (2009). Col·labora en les revistes literàries Pèl capell, Caràcters,Poetari i Superna. Coordina l’editorial AdiAedicions.\nBÈSTIES (10). ANTONIN ARTAUD\nTraducció d’Edgar Alemany\n13 pinyols astrals són tretze creacions d’Antonin Artaud extretes dels dos poemaris més importants que escrigué, El Llombrígol dels llimbs i El Pesa-Nervis (1925), com a mostra de l’estil divers i inclassificable de l’autor marsellès ja en la seva arrencada literària. En la seva poesia, Artaud surt del jo i va molt més enllà, volent abarcar la consciència del mal que genera la societat als individus, un fet que patí en pròpia pell en la seva relació amb el surrealisme i André Breton. Els versos i les proses que ha seleccionat Edgar Alemany, lector devot del poeta, mostren la pressió i la censura del llenguatge que segons el poeta imposa la societat des d’un altre llenguatge totalment trencador. Inventor de l’art total, Artaud és críptic, metafísic i alhora d’una claredat que trascendeix la lírica per anar directament a la consciència del lector.\nL’AUTOR: Antonin Artaud (1896-1948), poeta, dramaturg, assagista, actor i director de teatre francès, una de les figures claus de l’avantguarda del segle XX i un dels pares del teatre contemporani. El 1932 escriu Teatre de la crueltat, manifest publicat a la Nouvelle Revue Francese, on juntament amb El teatre i el seu doble (1938) o Heliogàbal (1934) funda les bases del drama avantguardista. Boig i vagabund, al final de la seva vida passà més de deu anys internat en manicomis. Poc abans de morir es va publicar una de les seves obres més famoses, Van Gogh, suïcidat per la societat (1947).\nEL TRADUCTOR: Edgar Alemany (Castell, Menorca, 1989) és poeta i músic. Té publicats dos llibres: Calidoscopi (El gall editor, 2007) i Funàmbuls de llum (Viena, 2009) i una plaquette titulada Hi ha el dau amb porta (Gnurf, 2012). Ha traduït al francès als Cahiers artaud nº 2 un poema seu titulat Així cau (Éditions les Cahiers, 2014) i actualment viu a París on estudia interpretació relacionada amb la figura d’Artaud.\nBÈSTIES (9). ARTHUR CRAVAN\nL’AUTOR: Arthur Cravan (Suïssa, 1887–Mèxic, 1918), poeta i boxador, fou editor i redactor de la revista Maintenant, prefiguradora del moviment dadà i en la qual publicà poesia, crítica literària i excentricitats de tot tipus. fugint de la Primera Guerra Mundial, abandonà França i es refugià a Barcelona. S’embarcà cap a Nova York on establí relacions amb diverses personalitats del moment. Arthur Cravan va desaparèixer el 1918 al Golf de Mèxic quan s’endinsà a l’oceà remant i el seu cos mai es trobà.\nEL TRADUCTOR: Carles Hac Mor (Lleida, 1940) és escriptor, assagista, crític i un apassionat de la figura de Cravan. El 1982 i el 1992 va formar part de l’organització de diversos esdeveniments per ressaltar la figura d’Arthur Cravan i va publicar la traducció de tota la poesia de Cravan a la revista Maintenant. Ha col·laborat en realitzacions cinematogràfiques i en nombroses revistes, com també als diaris El País i Diari de Barcelona. Ha obtingut el Premi Espais a la Crítica d’Art 1988 i el Premi Joan Fuster d’assaig de 1998, ha escrit centenars de textos per a catàlegs d’exposicions i practica “l’acció artística” (happening).\nBÈSTIES (8). ARTHUR RIMBAUD\nL’AUTOR: Arthur Rimbaud (França, 1854-1891). Educat a la França del Segon Imperi, viurà des de la pell d’un adolescent el desastre de la guerra franco-prussiana i la posterior insurrecció de la Comuna de París l’any 1871 i escriurà la millor poesia del seu temps entre els 16 i els 21 anys. Després abandonarà la literatura. Viu en la França de la darrera part del XIX, que ja ha tastat Hugo i Baudelaire i que segueix sent la gran potència cultural del món, amb una capital on es creen totes les idees sobre el progrés des de la il·lustració de principis del XVIII.\nEL TRADUCTOR: Pere Vilanova Estrada (Barcelona, 1988) és poeta i cantautor. Acaba de publicar el seu quart disc, Les tres estacions; la seva música atmosfèrica de pop i folk és plena de poesia i desig. La seva obra poètica està recollida a Korenlei (Curbet Edicions, 2014).\nBÈSTIES (7). JOAN VINYOLI\nTria de poemes de Jordi Llavina\nJoan Vinyoli (Barcelona, 1914-1984): poeta català, l’interès per la concepció poètica de Carles Riba i l’admiració per R. M. Rilke marcaran la seva lírica, així com el romanticisme alemany i el postsimbolisme. Amb una vinculació clara entre la trajectòria vital i l’obra poètica, s’hi llegeix un sentit místic i una reflexió entorn de la fe. El reconeixement públic li arribà als anys 1970 amb el poemari Tot és ara i res. Fins a 1984 publicà regularment i rebé diversos reconeixements (Premi Lletra d’Or 1974, Premi de la Crítica de poesia Catalana 1976 i 1984, Creu de Sant Jordi 1976 i cinc premis Crítica Serra d’Or de poesia).\nJordi Llavina Murgadas (Gelida, 1968): escriptor, poeta, crític literari i presentador de ràdio i televisió. Guanyador del Premi Josep Pla de narrativa (2001) i dels premis poètics Ciutat de Mallorca (2006), Premi crítica Serra d’Or (2008) i Premi Vicent Andrés Estellés (2011), ha publicat narrativa breu, novel·la i diversos poemaris. Va ser comissari de l’any Joan Vinyoli (2014).\nBÈSTIES (6). WALT WHITMAN\nTraduccció de Jaume C. Pons Alorda\nJaume C. Pons Alorda tradueix dinou poemes ‘pòstums’ de Walt Whitman, escrits i descartats per ell mateix d’incloure’ls a la seva obra magna, Leaves of grass. És aquest Whitman lúcid, còmic, tendre, líric, incisiu i contundent que va més enllà d’aquesta imatge radical seva de salvatge cridaner. Perquè hi ha infinits Whitmans dins Whitman, i aquestes 19 peces curtes en són una mostra representativa. Totes són inèdites en vida de l’autor. Jaume Pons en fa una traducció acuradíssima i que manté el pes original de cada paraula.\nWalt Whitman (Long Island, 1819 – Candem, Nova Jersey, 1892): periodista, novel·lista, cronista i assagista. Més enllà de la poètica de la seva obra magna, Leaves of Grass, i de la imatge reivindicada més coneguda, existeix un Whitman lúcid, còmic, tendre, líric, incisiu i contundent, fruit de la seva faceta de dietarista de la Guerra Civil Nordamericana (1861-65), de la qual relata de forma magistral els horrors.\nBÈSTIES (5). GUILLAUME APOLLINAIRE\nTraducció de Guillem Serrahima\nGuillem Serrahima tradueix el poema Zona al català, un fet inèdit fins al moment. Un text que actua de prefaci del poemari que inicià el camí d’Apollinaire cap al lloc que es guanyà dins la poesia francesa. Zonatranscendeix l’obra del poeta per esdevenir una de les icones de la nova poesia d’avantguarda. Trenca amb les formes clàssiques d’estil i porta una mirada al present, excitada per les invencions dels nous temps. Es tracta d’una meravellosa passejada per la ciutat que s’ha convertit en món.\nGuillaume Apollinaire (Roma, 1880 – París, 1918): escriptor francès. Capdavanter del moviment surrealista, és autor d’un manifest futurista i admirador de la pintura cubista. Immers en el seu temps, entrellaça poesia i vida fins a esdevenir una mateixa cosa. La seva meravella pel progrés queda plasmada a la seva obra, que encara avui influeix la poesia europea.\nBÈSTIES (4). STÉPHANE MALLARMÉ\nTraducció de Marc Rovira\nMarc Rovira Urien reactualitza setze poemes dels més representatius de la trajectòria de Mallarmé, on plasma la seva desconfiança de l’automatisme d’un llenguatge cada cop més preparat per expressar l’exterioritat d’un món que es buida de sentit i que preval en la closca i la banalitat.\nStéphane Mallarmé (París, 1842 – Valvins, França, 1898): poeta francès. Autor d’una obra poètica ambiciosa i obscura, és l’iniciador d’una renovació de la poesia cap a la modernitat, amb una influència que encara es percep actualment. Incomprès del seu temps, Mallarmé maneja les paraules amb tota una devoció alquímica, buscant la seva força creadora.\nBÈSTIES (3). PIER PAOLO PASSOLINI\nFrancesc Gelonch i Lucia Pietrelli recullen dinou poemes dels diaris de joventut de Pasolini, que representen el gir cap a la poesia realista, experimental i combativa. Són poemes concisos, apunts íntims, epigramàtics que per alguna raó no va incloure mai als poemaris publicats en vida.En ells, deixa de voler ser exemple de res per a la societat que el rebutja i anuncia de manera diàfana moltes de les seves obsessions posteriors.\nBÈSTIES (2). MARGUERITE DURAS\nBlanca Llum Vidal i Arnau Pons tradueixen un fragment de l’obra La Douleur (1985), de Marguerite Duras, la narració de l’horror dels camps de concentració nazis en una història clarament autobiogràfica. Un manuscrit oblidat i retrobat, «una de les coses més importants de la [s]eva vida».\nMarguerite Duras, (Saigon, 1914 – París, 1996): novel·lista, dramaturga, guionista i directora de cinema francesa. La seva obra, d’influència narrativa saxona, evolucionà cap a les formes del nouveau roman. Amb L’amant (1984) va obtenir el Premi Goncourt, novel·la que va aconseguir un gran èxit mundial. La seva aportació literària consta d’una quarantena de novel·les i una dotzena de peces teatrals.\nBÈSTIES (1). SAMUEL BECKETT\nTraductor: Gabriel Ventura\nGabriel Ventura recull catorze poemes anglesos de Samuel Beckett, alguns integrats al recull Echo’s Bones and Other Precipitates i d’altres escrits en circumstàncies diverses de la seva vida.\nSamuel Beckett (Dublín, 1906 – París, 1989): poeta irlandès, novel·lista i escriptor d’obres teatrals. Amb un estil minimalista i una clara força pessimista quant a la naturalesa i condició humanes, Beckett també dota les seves obres d’un sentit de l’humor que no abandona. Beckett va guanyar el Premi Nobel de Literatura el 1969. Se’l considera un dels representants més destacats de l’experimentalisme literari del segle xx i del teatre de l’absurd.


Els experts indiquen que la contaminació afecta també a la caiguda del cabell – BÉTERA – toda la información del Bétera, Valencia\nEls experts indiquen que la contaminació afecta també a la caiguda del cabell\nEls experts indiquen que la…\n(EFE) Els alts índexs de contaminació ambiental i les partícules tòxiques presents en l’aire, l’aigua i els aliments augmenten el risc de malalties cardiovasculars i també de problemes dermatològics com la caiguda del cabell.\n“La contaminació ambiental afecta al nostre sistema immunològic i provoca un tipus d’alopècia autoimmune”, assegura en un comunicat José María Ricart, cap del servei de dermatologia de l’Hospital Quirónsalud València i director de l’Institut Mèdic Ricart.\nTambé Rafael Florenciano, cardiòleg de l’Hospital Quirónsalud de Torrevella, explica que les partícules suspeses en l’aire “afavoreixen el desenvolupament de trombes, eleven la pressió arterial i provoquen la vasoconstricció de les artèries coronàries responsables del reg sanguini del cor i del cervell”.\n“Tots aquests factors poden ser l’origen d’un major nombre d’infarts de miocardi, arítmies i infarts cerebrovasculars”, afirma el cardiòleg, que afig que una alta exposició a la contaminació ambiental “beneficia la ràpida progressió de la malaltia arterioescleròtica, la qual cosa provoca un major cúmul de greix en les artèries principals”.\nEls sectors de la població més afectats per aquest fenomen serien les persones d’edat avançada, els que pateixen algun tipus de malaltia cardiovascular prèvia o els que presenten algun dels seus factors de risc com és el cas dels diabètics.\nEl doctor Florenciano recomana a aquests pacients prendre mesures preventives o evitar l’exposició els dies de major índex contaminant, així com prendre la medicació prescrita per l’especialista.\nA més, els agents contaminants de l’aire com els compostos orgànics volàtils, les molècules reactives a l’oxigen, l’ozó o el fum del tabac afebleixen la barrera cutània i contribueixen a alterar la pell causant-li mal oxidatiu amb el seu conseqüent envelliment prematur i una acceleració de brots de psoriasis o acne.\nSegons Ricart, les pells sensibles i atòpiques “són les més vulnerables als efectes contaminants i la disminució d’humitat”.\n“Els seus efectes a curt i mitjà termini donen pas a l’aparició de diferents afeccions dermatològiques com xerosis, èczemes i descamació, ja que la pell tendeix a la sequedat i enrogiment”, afirma l’expert per a afegir que la pell “exerceix de barrera natural enfront dels agents externs, funció que cada vegada s’afebleix més i l’exposa a quadres al·lèrgics”.\nLa contaminació ambiental també altera la salut capil·lar i les seues partícules contaminants provoquen reaccions inflamatòries o irritacions que ocasionen descamació que afavoreix l’aparició de dermatitis o caspa.\nEl dermatòleg destaca el paper que la pol·lució juga en la salut de tot al sistema immunològic, factor important en la salut capil·lar.


GarantiaJuvenil – Anoia Jove\nTag Archives: GarantiaJuvenil\nPiera: Jornada “Apropa’t a l’empresa”\nWritten by Anoia Jove 16 de juny de 2017 #anoia #anoiajove empresa GarantiaJuvenil Piera Treball xerrades\nEl Servei d’Ocupació Local de Piera organitza la jornada “Apropa’t a l’empresa”. Aquesta jordana està orientada a persones que estan en recerca activa de feina. Parlaran dels perfils més sol·licitats i les competències més ben valorades en els diversos sectors econòmics de l’Anoia, El Baix Llobregat i l’Alt Penedès; també informaran de les ofertes de feina per a persones inscrites a Garantia Juvenil i per altres col·lectius.\nLa Jornada tindrà lloc el dijous 22 de juny de 9.30h a 13h al Teatre Foment de Piera, carrer de la Plaça, 17, 1º (davant de l’Ajuntament)\nPer inscriure’t contacta amb el Servei Ocupació Local-Piera (Centre de Serveis La Bòbila) trucant al telèfon 93 776 00 76 o bé per correu electrònic a empresaiocupacio@ajpiera.cat, indicant el teu nom i cognoms, DNI i telèfon de contacte.


La nova Sociovergència torna a ser una mala notícia per a Molins de Rei Comunicat de MOLINS EN COMÚ sobre el govern municipal de PSC – Junts X Molins. -\nLa nova Sociovergència torna a ser una mala notícia per a Molins de Rei Comunicat de MOLINS EN COMÚ sobre el govern municipal de PSC – Junts X Molins.\nmarç 11, 2020 Política\nMolins en Comú sempre ha apostat per un govern d’Esquerres però el PSC ha preferit repetir per tercer cop l’aliança amb Junts x Molins\nLes votacions en els plens de l’ajuntament ja dibuixaven des del principi de la legislatura una convergència d’interessos entre el PSC i JuntsXMolins, i en són prova els principals temes de debat de vila: el model de gestió de la Residència de gent gran, que tendirà a la pèrdua de control municipal; l’impacte ambiental i de mobilitat que suposarà el polígon industrial de les Licorelles; la continuïtat dels càrrecs de confiança i el personal posat a dit, traient competències que li són pròpies del Ple (fixació, regulació i modificació dels preus públics), els salaris dels regidors i regidores de govern o l’impuls definitiu de la urbanització de Can Coll on des del principi les dues forces polítiques han renunciat a promoure habitatge protegit, entre d’altres.\nEl nou pacte de govern torna a deixar en segon pla la urgent necessitat de millorar l’organització interna de l’ajuntament i impulsar polítiques de recursos humans per rescatar la institució. No veiem que la proposta organitzativa que està implantant el PSC sigui adequada, no convoca la comissió d’organització per fer partícips a la resta de grups municipals, i després de nou mesos la situació ha empitjorat. En canvi, Junts X Molins ha aconseguit fer enrere una decisió presa per part del PSC i crear de nou l’Àrea de Desenvolupament i Promoció estratègica Local. Tornarem a un govern que no vol dialogar amb els agents socials i els representants dels treballadors per aplicar mesures justes i equilibrades en el món de l’empresa, del comerç i del treball.\nAquest pacte torna a ser un episodi més d’anades i tornades entre el PSC i els postconvergents molinencs, ja que existeixen desavinences en les votacions al ple de temes importants com l’abstenció per part de JuntsxMolins a una moció presentada contra el tribut metropolità amb un toc de populisme institucional i irresponsable, a on la resta de forces polítiques vam votar en contra. O com la peatonalització del centre vila a on es va aprovar la seva implantació efectiva per part de totes les forces polítiques excepte de JuntsxMolins.\nEl PSC ha renunciat a pilotar polítiques progressistes i que beneficiïn a les majories socials de la vila, i ho fa amb el contrapès conservador i clientelar del seu nou, però ja conegut soci, en un nou, però ja vell, govern utilitari i a mida dels personalismes, ara dels senyors Xavier Paz i Ramón Sánchez. Nosaltres no podem donar suport a un pacte de govern, ni formar-ne part, sense cap proposta sincera i efectiva de pacte progressista per part del PSC, que defensi els serveis públics i fugi de les polítiques privatitzadores, per tant, Molins en Comú treballarà en l’acció responsable per a les majories socials i conjurat contra les emergències feministes i climàtiques i seguirà fent oposició com a contrapartida al pacte del conformisme i del Statu quo.\nMolins de Rei 10/3/2020/\nDesprés de la crisi sanitària vindrà l’econòmica


Curs d’introducció “La Pedagogia sistèmica, una mirada de futur” (Manresa) – mesistemic.cat\nDates: 2, 9, 16, 23 i 30 març 2022\nHorari: Dimecres, de 18 a 21 h\nCurs d’introducció “La Pedagogia sistèmica, una mirada de futur” (Manresa)\nCategoria: Formacions de curta durada Etiquetes: introducció a la PS, Manresa, tots els àmbits\nAngi Rota, Diana Sanfeliu i Esther Tomàs\nSessió 1 _ 02/03/2022\nFormadora: Diana Sanfeliu\nSessió 2 _ 09/03/2022\nFormador: Diana Sanfeliu\nSessió 3 _ 16/03/2022\nFormador: Angi Rota\nSessió 4 _23/03/2022\nFormadora: Esther Tomàs\nSessió 5 _ 30/03/2022\nFormadora: Angi Rota\nAngi Rota. Mestra d’Educació Infantil. Màster en Pedagogia Sistèmica i formada en Constel·lacions familiars. Actualment professora al Cicle d’Integració Social. En formació de Teràpia Gestalt. Formadora de professorat.\nDiana Sanfeliu. Llicenciada en Ciències de l’Educació. Assessora psicopedagògica i orientadora. Màster en Pedagogia Sistèmica. Col·laboradora en Intervenció psicomotriu sistèmica en l’atenció a les famílies. Formació de professorat.\nEsther Tomàs. Terapeuta ocupacional a l’Hospital de Terrassa, especialista en Pedagogia Sistèmica i formada en Doulatge. Col·labora en consulta privada i en tallers de constel·lació individuals i grupals. Formadora a l’Institut Gestalt.\nOrganizat i dirigit per: // Amb la col·laboració de:


Avís de Privacitat del Village | Legal • La Roca Village\nAvís de privacitat del La Roca Village\nQui som i com contactar amb nosaltres\nTipus de dades personals i informació que recopilem\nPer què recopilem les vostres dades personals i com les utilitzem\nEnllaços i serveis a tercers\nDurant quant de temps conservem les vostres dades personals\nConfidencialitat i seguretat de les vostres dades personals\nCom accedir a la vostra informació i altres drets\nCanvis respecte d'aquest Avís\nLa Roca Village es compromet a protegir les vostres dades personals. És la vostra informació, i ho respectem. Aquest Avís de privacitat (l'"Avís") ofereix informació detallada sobre quan i per què recopilem les vostres dades personals, com les utilitzem i com en mantenim la seguretat. Aquest Avís descriu també el vostre dret a sol·licitar que esborrem, actualitzem, transferim o us proporcionem accés a les vostres dades personals.\nAquest Avís de privacitat està relacionat amb la vostra visita a La Roca Village, incloent-hi els serveis que feu servir i altres dades que recopilem durant la vostra estada. Altres avisos de privacitat poden estar relacionats amb l’ús que fem de les vostres dades personals, per exemple quan enllaceu el vostre compte La Roca Village Membership, feu servir la nostra pàgina web o l'aplicació del Village.\nAquest Avís explica com La Roca Village, s/n 08430 Santa Agnès de Malanyanes, recopila, utilitza i gestiona les vostres dades personals en compliment de la llei de protecció de dades en vigor. En la majoria dels casos, som nosaltres mateixos qui controlem les vostres dades personals descrites en aquest Avís. Si teniu cap pregunta sobre aquest Avís o voleu exercir els drets que s'estableixen en aquest Avís, contacteu amb nosaltres per correu electrònic a Legal@LaRocaVillage.com .\nFeu clic aquí per a veure qui som. Les entitats incloses en aquesta llista són les propietàries i operadores dels villages de botigues de distribució minorista (Villages) propietat de la marca Bicester Village Shopping Collection. Quan en aquest Avís parlem de “nosaltres” o “nostres” estem fent referència a les entitats de la llista. Totes les entitats incloses en aquesta llista són controladores de dades i es comprometen a protegir la vostra privacitat.\nCom a responsables conjuntes de dades, tenim acords entre nosaltres per assegurar que gestionem les vostres dades personals correctament, d’acord amb la llei de protecció de dades. Aquests acords són un reflex dels nostres respectius rols i responsabilitats en relació amb vós i les vostres dades personals, i tenen en compte quina és la millor manera a l’hora d'acomplir amb els serveis i les obligacions que tenim amb vós. Aquest acord entre nosaltres no afecta els vostres drets segons la llei de protecció de dades. Per a més informació sobre aquests acords, contacteu amb nosaltres fent servir l'adreça anterior.\nCom i amb quins propòsits recopilem les vostres dades personals\nEn general, com a visitant de La Roca Village, recopilem la vostra informació quan decidiu fer ús dels serveis que oferim. Això inclou fer servir el wifi del nostre village, lloguer d'equips, el nostre assistent personal de compres o altres serveis, participació en sessions de fotografies o gravacions, la compra amb targetes regals, canviar milles de vol o altres punts del servei de fidelitat, participar en sorteigs i competicions o comunicar-se amb els nostres equips de la comunitat.\nTambé recopilem les vostres dades personals a través de les nostres tecnologies de vigilància per oferir un entorn més segur per als nostres visitants. Respectarem les nostres obligacions d'informar pel que fa a la vigilància en vídeo al lloc mateix.\nRecopilem informació de diferents maneres, les quals es recullen a la llista següent. Tingueu en compte que alguns serveis no estan disponibles en algunes localitzacions:\nQuan connecteu i feu servir els nostres serveis de wifi. Aquestes dades inclouen l'adreça MAC del vostre dispositiu (un identificador únic del dispositiu), el tipus de dispositiu que feu servir i quan reconnecteu al servei amb finalitats administratives i estadístiques. Si proporcioneu de forma voluntària la vostra adreça de correu electrònic, la farem servir per contactar-vos sobre el programa La Roca Village Membership.\nQuan participeu en sessions fotogràfiques o gravacions que es faran servir amb propòsits promocionals o publicitaris. Sempre haurem de tenir el vostre consentiment explícit quan decidiu formar part de les nostres campanyes. Als llocs on s'estan fent fotos sempre hi ha indicacions per ajudar-vos a evitar aquells llocs si ho desitgeu.\nQuan feu servir equips que ens pertanyen, com ara paraigües, cadires de rodes, escúters de mobilitat, cotxets per a nens o gossos, o quan utilitzeu els nostres serveis d'aparcament atès, guarderia, gossera, càrrega de mòbils i consigna d'equipatge. Això pot incloure disposar de la vostra informació de pagament, o una prova d'identitat i es farà servir amb propòsits administratius i estadístics.\nQuan ens demaneu de registrar les vostres compres dins dels nostres programes de fidelitat (com ara línies aèries o clubs de membres) per facilitar l'obtenció de punts o quan us assistim amb consultes sobre altres programes.\nQuan utilitzeu els nostres serveis d'assistent de compres personal, incloent Virtual Shopping, us demanarem que ens detalleu el vostre nom, informació de contacte, data de naixement, preferències de marca i estil, talles de roba i de sabates i altra informació que ens permetrà ajudar-vos a fer que la vostra experiència sigui més fàcil i més personalitzada. Us podem oferir el servei de Virtual Shopping mitjançant la missatgeria instantànea de WhatsApp for business.\nQuan compreu targetes regal necessitarem obtenir informació d'identificació, per complir amb els requeriments contra el blanqueig de diners, incloent-hi una prova d'identitat. Si compreu una targeta regal per a una altra persona i ens demaneu que li enviem, necessitarem tenir el nom del destinatari, la seva adreça postal i la seva adreça de correu electrònic que ens facilitis.\nQuan ens demaneu que entreguem a domicili els productes que heu comprat al village, necessitarem obtenir la informació de l'adreça d'entrega amb finalitats administratives i per a l'entrega del servei. Tingueu en compte que per fer això utilitzem un proveïdor tercer.\nQuan pengeu informació a les xarxes socials públiques disponibles, us podem demanar permís per compartir les vostres publicacions amb la nostra comunitat social.\nQuan us apunteu a qualsevol esdeveniment, sorteig o competició organitzat per La Roca Village, amb propòsits administratius i d'entrega. Tingueu en compte que els sorteigs i les competicions estaran subjectes a termes i condicions diferents d'aquests, que tindreu a la vostra disposició.\nQuan administrem serveis com ara objectes perduts, amb el propòsit d'intentar tornar els objectes als seus propietaris. Si veniu a buscar objectes perduts, podem demanar-vos que ens proporcioneu una prova de la vostra identitat o del fet que l'objecte que recolliu us pertany.\nQuan us poseu en contacte amb els nostres equips de la Comunitat perquè us tinguin en compte per als projectes de suport a la comunitat. Utilitzarem les vostres dades amb propòsits administratius.\nQuan feu servir el nostre servei de Hands-Free Shopping o rebeu una targeta VIP. Recopilem informació sobre les compres que feu, incloent-hi les botigues on compreu i la informació sobre la transacció (incloent-hi la data, hora i el valor).\nQuan utilitzeu eines de reserva digital per millorar la vostra visita i/o la vostra experiència al Village, com ara la facturació d'entrada i la gestió de les cues digitals.\nQuan visiteu el nostre Village, processem i anonimitzem l’adreça ‘MAC’ del dispositiu per obtenir informació geogràfica sobre els visitants i analitzar-los. Per restringir les analítiques d'ubicació en un dispositiu iPhone, no us connecteu al WiFi del Village. Per restringir l’anàlisi d’ubicacions en un dispositiu Android, utilitzeu el mode avió.\nNomés recopilem la informació necessària per realitzar la nostra feina i per proporcionar el servei particular que heu sol·licitat.\nInformació que obtenim de vós\nAquí teniu alguns exemples d'informació que recopilem sobre vós quan interactueu amb nosaltres. Les dades que recopilem depenen del tipus de serveis o facilitats que utilitzeu:\nEl vostre país d'origen / codi postal\nEl mètode de transport que utilitzeu per visitar el nostre village\nInteraccions amb nosaltres\nReserva de cites i informació donada durant una cita\nSol·licituds de modificacions i reparacions\nInformació sobre accidents i incidents\nInformació sobre els infants quan utilitzeu el nostre servei de guarderia\nPot ser que no puguem oferir-vos un servei si no ens proporcioneu la informació personal que us sol·licitem per tal de dur-lo a terme.\nSi desitgeu obtenir més informació sobre quines dades personals específiques recopilem per a cada servei que utilitzeu, contacteu amb nosaltres utilitzant la informació anterior inclosa a l'apartat Qui som i com contactar amb nosaltres.\nAltra informació que obtenim:\nTecnologia de vigilància\nUtilitzem tecnologies de vigilància com ara televigilància, reconeixement automàtic de matrícules, comptatge de persones i càmeres de vianants. Aquestes tecnologies poden captar automàticament dades de la vostra imatge i de registre del vehicle quan entreu o quan passegeu pel voltant o per dins del village. Recopilem informació sobre el nombre de visitants dels nostres villages perquè això ens permet entendre els trajectes que fan els visitants i implementar mesures de seguretat millorades per als visitants.\nDurant els brots de malalties, podem adoptar protocols de compra que inclouen escaneig de temperatura tèrmica en arribar al nostre Village. No enregistrarem ni conservarem cap dada personal. Garantirem la comunicació als llocs web del nostre Village i a la senyalització del Village. Mentre l'escaneig de temperatura tèrmica està en funcionament, és possible que se us negui l'entrada al Village si mostreu una temperatura elevada. Vostè té el dret d’oposar-se a aquest processament si no entra al Village. En analitzar la temperatura, accepteu aquest processament. Els governs locals poden proporcionar un codi QR de prova i rastreig i, si està disponible, recomanaríem aquest mètode. Tanmateix, si empleneu un formulari de prova i seguiment, processarem només la informació aconsellada pel govern i emmagatzemarem aquesta informació de forma segura durant el període recomanat, garantint una eliminació segura després. És possible que se’ns demani que compartim aquesta informació amb autoritats governamentals o sanitàries.\nLa vostra informació pot compartir-se amb nosaltres per part d'organitzacions independents quan hi ha una base legal per fer-ho. Podeu consultar la seva Política de privacitat quan proporcioneu informació sobre vós, per entendre del tot com aquestes organitzacions processaran i mantindran segures les vostres dades. Aquestes organitzacions independents poden incloure serveis com ara Instagram, Facebook, WhatsApp o Twitter. Depenent de les preferències de compartició que heu fixat en aquestes plataformes, podria ser que ens donéssiu accés a les vostres dades personals en aquests comptes o serveis.\nServeis de wifi\nQuan connecteu i feu servir els nostres serveis de wifi. Aquestes dades inclouen l'adreça MAC del vostre dispositiu (un identificador únic del dispositiu), el tipus de dispositiu que feu servir i quan reconnecteu al servei. Si proporcioneu la vostra adreça de correu electrònic, la farem servir per contactar-vos sobre el programa La Roca Village Membership.\nA La Roca Village ens agrada conèixer els nostres visitants. Al cap i a la fi, és així com trobem noves maneres d'oferir-vos una experiència extraordinària. Utilitzem la vostra informació de moltes maneres diferents, incloent-hi per proporcionar-vos serveis que heu demanat i oferir-vos una experiència personalitzada.\nA l'hora de processar les vostres dades personals ens basem en una sèrie de justificacions legals, que són:\nés necessari per a oferir-vos els serveis i realitzar el contracte\nens heu donat el vostre consentiment;\ntenim un interès legítim, que pot incloure millorar els nostres serveis, protegir els nostres visitants i empleats o realitzar les nostres activitats comercials;\nés necessari per complir amb les nostres obligacions legals;\nés necessari per gestionar les demandes judicials;\nSempre que processem les vostres dades personals tenim una raó legal per utilitzar-les de manera que assegurem que oferim els millors serveis a tots els nostres visitants. Aquests inclouen:\nRealitzar la nostra feina i proporcionar un servei o implementar el contracte que tenim amb vós.\nCompliment de serveis que heu triat utilitzar.\nPer entendre millor el vostre comportament de compres, per tal de desenvolupar i millorar els nostres productes i serveis, i amb l’objectiu d’oferir-vos una experiència de compra millorada.\nQuan tenim el vostre consentiment:\nQuan ens demaneu que informem el vostre proveïdor del programa de fidelitat (per exemple, milles aèries) de les vostres despeses al nostre village, li proporcionem informació sobre les vostres transaccions i el vostre número de membre. En alguns casos, actuem en nom del vostre proveïdor del programa de fidelitat com a processador de dades per poder oferir-vos aquest servei.\nQuan compreu targetes regal podem compartir les vostres dades personals amb el nostre proveïdor de la plataforma de targetes regal. No recopilem o compartim informació sobre les compres que feu utilitzant les nostres targetes regal.\nSi ens basem en el vostre consentiment com a base legal per a processar les dades, podeu revocar el vostre consentiment al processament de les vostres dades personals en qualsevol moment. Consulteu l'apartat Com accedir a la vostra informació i altres drets per a més informació.\nQuan tenim una raó justificada (interès legítim):\nSi decidiu assistir a un esdeveniment a La Roca Village, compartirem les vostres dades personals amb el tercer que estigui organitzant l'esdeveniment amb l'objectiu d'assegurar que funciona sense problema.\nRespondrem a les consultes dels visitants en la vostra visita a La Roca Village, en línia, per telèfon o a través de les xarxes socials.\nUs convidarem a fer comentaris sobre les nostres instal·lacions o serveis per mitjà d'enquestes en línia o al village mateix. Utilitzarem aquesta informació per tal d'ajudar-nos a proporcionar i dissenyar serveis i experiències excepcionals.\nAnalitzarem la informació general sobre els visitants amb altres interaccions que els visitants poden tenir amb La Roca Village i altres village de Bicester Village Shopping Collection, amb l'objectiu de millorar de forma contínua els serveis i experiències que oferim.\nÚs del wifi del nostre village; reconnexió automàtica quan torneu al village.\nÚs de l'equip de gravació de televigilància dins i als voltants de les nostres instal·lacions amb l'objectiu de monitoritzar i per seguretat. Quan se'ns requereix fer-ho per donar compliment a la llei vigent, podem compartir les gravacions del servei de televigilància amb els cossos policials i amb les nostres companyies asseguradores en relació amb prevenció del crim, activitats criminals, comportament indecent i demandes legals.\nValue Retail processarà les dades personals pels propòsits dels interessos legítims del seu negoci tal com s'ha descrit anteriorment. Hem fet una avaluació per tal d'assegurar que els drets i llibertats dels nostres visitants no es veuen afectats pels nostres interessos legítims. Per a més informació sobre l'avaluació, incloent-hi el fet d'exercir el vostre dret d'impugnar la nostra decisió, poseu-vos en contacte amb nosaltres utilitzant la informació anterior de l'apartat Qui som i com contactar amb nosaltres.\nQuan se'ns requereix complir amb una obligació legal: En casos excepcionals, les dades personals i altres informacions també poden ser processades amb l'objectiu de detectar crims i per seguretat personal i quan se'ns requereix per llei o per un procés legal.\nQuan hem de gestionar demandes judicials: En el cas desafortunat que tingueu un accident o us trobeu malament mentre esteu a La Roca Village i requeriu primers auxilis, les vostres dades personals poden ser processades amb l'objectiu d'administrar-vos primers auxilis, parlar amb les companyies d'assegurances i gestionar les demandes legals.\nFem servir amb molta cura col·laboradors tercers que ens ajuden a oferir alguns dels serveis; les vostres dades personals poden ser compartides amb els nostres socis tecnològics per emmagatzemar les dades, processar els pagaments i oferir altres serveis que utilitzeu.\nComprovem que cada tercer que utilitzem ens asseguri que pot proporcionar-nos suficients garanties pel que fa a la confidencialitat i la seguretat de les vostres dades personals. Tenim contractes per escrit amb cadascun d'ells que ens fan estar segurs pel que fa a les proteccions que donen a les vostres dades personals i el compliment amb els nostres estàndards de seguretat de dades.\nPodem transferir les vostres dades personals a proveïdors de serveis de fora de l'Espai Econòmic Europeu, on les lleis locals no continguin drets legals equivalents. Quan aquestes transferències de dades tenen lloc, apliquem les salvaguardes adequades per assegurar que els estàndards descrits en aquest Avís segueixin vigents.\nSi voleu més informació sobre els nostres col·laboradors tercers, sobre transferències i per saber més detalls sobre les salvaguardes vigents, contacteu amb nosaltres utilitzant la informació de l'apartat Qui som i com contactar amb nosaltres.\nEs pot donar el cas que utilitzem proveïdors tercers o processadors de dades per ajudar-nos a la provisió de serveis, incloent-hi:\n- serveis d'aparcament atès i serveis d'entrega a domicili;\n- tickets d'entrada i servei de cua virtual;\n- per processar pagaments fets mitjançant targetes de dèbit i de crèdit; La Roca Village no emmagatzema cap número de targeta de pagament un cop la vostra transacció s'ha completat;\n- per oferir serveis de wifi;\n- paquets de compres, incloent-hi trajectes amb autobús;\n- per contactar-vos per oferir-vos informació important relacionada amb la vostra reserva o compra, com ara confirmar la vostra compra i fer-vos saber si s'ha produït cap canvi important;\n- destrucció de paper i altres mitjans;\n- per ajudar-nos a gestionar les nostres plataformes tecnològiques i de vigilància.\nTambé podem utilitzar consultors i assessors professionals (per exemple, els nostres assessors legals) per assistir-nos periòdicament. Contacteu amb nosaltres si necessiteu més informació sobre això.\nSi teniu menys de 16 anys, es pot donar el cas que no puguem oferir-vos els nostres serveis. Si ens adonem que sense voler hem recopilat dades personals de nens menors de 16 anys sense el consentiment familiar, prendrem les mesures necessàries per eliminar-les al més aviat possible. També complim amb altres restriccions d'edat i requeriments, d'acord amb la llei en vigor.\nEls pares o tutors legals han de proporcionar consentiment explícit perquè els nens puguin participar en sessions fotogràfiques o gravacions.\nSi utilitzeu el nostre servei de guarderia, recopilarem la informació necessària per proporcionar un entorn segur per al vostre fill i per complir amb les obligacions legals. Tindrem cura pel que fa a la seguretat de la informació que recopilem per facilitar els serveis de guarderia.\nDurant quant de temps emmagatzemem les vostres dades\nRetenim les vostres dades personals el temps que sigui necessari per als propòsits que es descriuen a l'Avís.\nVincularem la informació sobre les vostres transaccions amb el nostre servei de Hands-Free Shopping i amb la targeta VIP, en cas de tenir-ne una. Apliquem una anàlisi curosa per assegurar-nos que només mantenim les vostres dades personals durant el temps necessari per gestionar els serveis als visitants, per raons legals o per altres propòsits comercials.\nSempre que sigui possible, fem anònimes les dades personals per tal de continuar utilitzant-les per a propòsits analítics. En casos en què això no sigui possible, eliminarem les dades personals. Si no les podem fer anònimes ni eliminar-les, (per exemple, perquè la vostra informació personal ha estat emmagatzemada en arxius de còpia de seguretat), aleshores emmagatzemarem amb seguretat les vostres dades personals i les aïllarem de qualsevol procés posterior fins que puguin ser eliminades.\nSi les vostres dades personals es guarden o s'imprimeixen en paper, destruïm la informació d'una manera segura (per exemple, amb una trituradora). Els mitjans electrònics estan subjectes a mesures de destrucció tècnica que permeten assegurar que les dades no es poden restaurar ni reconstruir.\nPer a més informació sobre el període de temps durant el qual conservem les vostres dades personals, poseu-vos en contacte amb nosaltres utilitzant la informació anterior de l'apartat Qui som i com contactar amb nosaltres.\nEns comprometem a conservar les vostres dades personals d'una manera segura durant tot el seu cicle de vida, i prendrem les precaucions adequades per protegir-les de pèrdues, mals usos o modificacions. No venem dades personals per cap propòsit.\nHem implementat polítiques de seguretat de la informació, normes i mesures tècniques per protegir les vostres dades de:\n- accessos no autoritzats;\n- ús incorrecte o divulgació;\n- modificació no autoritzada; i\n- destrucció il·legal o pèrdua accidental.\nTots els nostres empleats i els col·laboradors tercers amb qui compartim les vostres dades personals estan obligats a respectar la confidencialitat de les dades personals de tots els usuaris dels nostres serveis.\nTeniu els següents drets en relació amb les vostres dades personals que estem processant:\nDret a ser informat sobre les vostres dades personals que estem processant\nTeniu dret que us proporcionin informació clara, transparent i fàcil d’entendre sobre com recopilem les vostres dades personals i l'ús que en fem. És per aquest motiu que us donem aquesta informació en aquest Avís.\nDret d'accedir a les vostres dades personals que estem processant\nSi ens pregunteu, us confirmarem si estem processant les vostres dades personals i, si és el cas, us en proporcionarem una còpia i informació sobre com les utilitzem. Si necessiteu còpies addicionals, és possible que hàgim d'aplicar-vos un càrrec addicional.\nDret a corregir les vostres dades personals que estem processant\nSi les vostres dades personals que conservem són incorrectes o incompletes, podeu demanar que les corregim (excepte en alguns casos).\nDret a eliminar la informació de les vostres dades personals que estem processant\nAixò també es coneix com a "dret a ser oblidat". Podeu demanar-nos que eliminem o retirem les vostres dades personals en algunes circumstàncies com ara quan ja no les necessitem, si retireu el vostre consentiment i no hi ha cap altra justificació legal per a l'ús de la informació o si teniu cap objecció sobre la manera en què processem la vostra informació i no tenim raons imperatives per fer-les servir.\nDret a restringir el processament de les vostres dades personals\nPodeu demanar-nos que "bloquegem" o suprimim el processament de les vostres dades personals en algunes circumstàncies com ara quan contesteu la correcció d'aquestes dades personals o tingueu objeccions al fet que les processem. Tot i això, encara podem conservar les vostres dades personals. Us avisarem abans d'aixecar cap restricció i us donarem el motiu per haver-ho fet.\nDret a la portabilitat de les vostres dades personals\nTeniu el dret, en algunes circumstàncies, a obtenir les dades personals que ens heu proporcionat (d'una forma estructurada, d'ús comú i en un format de lectura mecànica) i reutilitzar-les en algun altre lloc o demanar-nos que les transferim a un tercer de la vostra elecció.\nDret a posar objeccions a les vostres dades personals que estem processant\nPodeu demanar-nos que deixem de processar les vostres dades personals, i ho farem, de no ser que:\n- puguem demostrar motius legítims inapel·lables per al processament; o\n- necessitem utilitzar les vostres dades personals en connexió amb alguna demanda legal.\nDrets relacionats amb la presa de decisions automatitzada i l'anàlisi de perfils utilitzant les vostres dades personals\nTeniu dret a no estar subjecte a una decisió quan està basada en el processament automàtic, incloent-hi l'anàlisi de perfils, si això provoca un efecte legal o si us afecta de forma similar d'una manera significativa. Aquest dret no és aplicable si l'anàlisi de perfils és necessari per signar, o realitzar, un contracte amb nosaltres.\nDret a retirar el vostre consentiment al processament de les vostres dades personals\nSi ens heu donat el vostre consentiment per processar les vostres dades personals i aquesta és la nostra base legal per processar-les, teniu dret a retirar aquest consentiment en qualsevol moment (tot i que si ho feu, no vol dir que res del que hàgim fet amb les vostres dades personals amb el vostre consentiment fins al moment sigui il·lícit). Això inclou el vostre dret a retirar-nos el consentiment per fer servir les vostres dades personals per a propòsits de màrqueting.\nDret a presentar una queixa a una autoritat de supervisió de protecció de dades\nSi teniu cap inquietud relacionada amb qualsevol aspecte de les nostres pràctiques de protecció de dades, incloent-hi la manera amb què processem les vostres dades personals, podeu informar-ne a la vostra Autoritat de supervisió de protecció de dades local. A la taula següent hi trobareu les dades de contacte.\nCanvis a aquest Avís de privacitat\nPeriòdicament, poden produir-se canvis a aquest Avís de privacitat. Aquest Avís va ser actualitzat el 5 de novembre de 2019.\nPer assegurar que sempre esteu informat sobre com utilitzem les nostres dades personals, actualitzarem periòdicament aquest Avís per reflectir qualsevol canvi a l'ús que fem de les vostres dades personals o quan afegim nous serveis. També actualitzarem aquest Avís en compliment dels canvis aplicables de la llei o dels requeriments legals. Si fem canvis substancials a la manera com processem les vostres dades personals, us ho farem saber si és possible i pràctic.


Challenge Un Hivern a Mallorca: Joan Horrach conserva el mallot de líder\n23 abril 2021 11:14\nGran actuació de l'alemanya Hanka Kupfernagel, que arriba amb els escapats\nSalvador Ripoll | 22 febrer 1999\nPrimera victòria estrangera en la Challenge Un Hivern a Mallorca-Gran Premi Associació Hotelera de la Platja de Palma. El corredor escandinau Bjorna Veztol s'adjudicà en un esprint entre cinc corredors escapats el triomf del Gran Premi European Regions Airlines, superant els corredors illencs Joan ADrover (Illes Balears), Miquel Clamor (Burgos Monumental) i Joan Vicenç Maties (Son Servera).\nAmb aquest grupet entra també l'alemanya Hanka Kupfernagel, la vencedora de la Volta a Mallorca per dones. Un gran correguda de la ciclista teutona que sempre marxà amb els grups d'escapats, malgrat una mitjana de 43'154 Km/h.\nEl corredor de Deià Joan Horrach (Illes Balears), que entrà primer del grup perseguidor, per davant de Quique Riera (Tenis Arenal), continua líder de la Challenge Un Hivern a Mallorca, amb vuit punts d'avantatge sobre el corredor del Tennis Arenal.\nLa boira obligà a retardar la cursa gairebé una hora. El recorregut, pla, amb petites pujades, tornà a resultar selectiu i un grup de 28 corredors aconseguí separar-se del gran grup, que arribà a meta 6.33 minuts més tard.\nLa participació de corredors estrangers va ser més gran que en la primera jornada, però els illencs encara són majoria. Malgrat aquest domini no varen poder evitar el triomf d'un corredor estranger


Els assistents als diàlegs van fer les seves propostes per a la ciutat que esdevindrà un cop se soterrin les vies. Una ciutat amb memòria, habitatge social, espais verds i equipaments culturals són, entre d'altres, les demandes amb més suport.\nEntre els mesos de novembre i desembre han tingut lloc els tres diàlegs temàtics 'Identitat del nou Sant Feliu', 'Espai públic' i 'Edificis: equipaments habitatge i activitats econòmiques'. Aquestes sessions es van realitzar al Casal de Joves i als centres cívics de Mas Lluí i Les Tovalloles i allà la ciutadania va fer les seves propostes i va rebre informació de tècnics de l'Ajuntament en temàtiques com el transport públic, comerç, patrimoni, arquitectura o urbanisme entre d'altres. Amb aquestes activitats s'ha posat fi a les activitats d'aportació d'idees i propostes de manera presencial.\nSobre la identitat del nou Sant Feliu\nEn els tallers realitzats sobre la identitat del nou Sant Feliu les propostes que més suport han obtingut han estat les de la creació d'un espai que fomenti la cohesió social on s'eliminin les barreres i hi hagi un espai de trobada per als veïns i veïnes. Altres aportacions amb molt d'èxit han estat les d'un nou Sant Feliu verd i accessible per a tothom. Han destacat altres ítems com un espai connectat amb la ciutat i els altres transports públics. També s'ha proposat la creació d'un element que recordi la memòria de les víctimes dels atropellaments i la lluita pel soterrament. Pel que fa a l'edifici de l'estació, la majoria de persones assistents a les tres sessions de diàlegs han estat d'acord amb el fet de documentar i reconstruir l'edifici i donar-li una altra funcionalitat.\nEl segon taller temàtic va tractar sobre l'espai públic i en ell es van recollir propostes on les que més suport van obtenir van ser les de la creació de parcs i zones verdes així com de passeig i descans amb bancs. L'oci, la cultura i el lleure infantil van obtenir també molts vots així com tenir un espai polivalent que es pugui adaptar a l'acte o esdeveniment que es faci. Pel que fa a la mobilitat els assistents als diàlegs han coincidit en rotund a donar prioritat als vianants, seguit de lluny de la bicicleta i el transport públic. La preocupació sobre l'aparcament ha estat present i la solució que han proposat els assistents ha estat fer aparcament soterrat.\nSobre els edificis\nEl darrer taller es va centrar en els edificis del nou Sant Feliu, englobant habitatges, equipaments i els dedicats a les activitats econòmiques. En aquest diàleg es va parlar de l'alçada màxima, localització o tipologia dels habitatges. A les tres sessions les propostes que més èxit van tenir van ser les de limitar l'alçada dels edificis, a la zona del camp de futbol i amb preferència de lloguer social per joves i gent gran així com habitatge protegit. En el cas dels equipaments, les preferències més nombroses han estat la creació d'un teatre, seguit d'un museu ferroviari i d'àmbit esportiu. Pel que fa als edificis d'activitats econòmiques els de restauració i comerç de proximitat són els que més suport han obtingut a les xerrades, seguit del fet de no voler una gran superfície a Sant Feliu. Han empatat les propostes d'un nou hotel i més oficines.\nPer conèixer en més profunditat els resultats dels diàlegs els podeu consultar a la plataforma Decidim.\nDiàleg espai públic i mobilitat


El portaveu del govern espanyol, Íñigo Méndez de Vigo, ha alertat que la querella que presentarà el Parlament contra el jutge del Suprem Pablo Llarena pot suposar un delicte de malversació. Recorda que...\nEl CDR local ha fet arribar una carta al president del Parlament, Roger Torrent, tot aprofitant la visita d'aquest Reus per prendre part a l'acte dels Premis Cambra. Posteriorment al lliurament, aquest va...\nEl Parlament rebutja la investidura de Turull i deixa en mans de Llarena la viabilitat d'una segona volta dissabte\nJordi Turull no ha pogut ser investit president de la Generalitat en primera volta. El Parlament ha rebutjat la seva investidura ja que el candidat de JxCat no ha arribat a la majoria absoluta que marquen els...\nTorrent obrirà dijous una nova ronda de consultes després de la renúncia de Jordi Sànchez a la investidura\nTercera ronda de consultes per buscar candidat a la investidura. El president del Parlament, Roger Torrent, ha anunciat aquest dimecres que dijous rebrà tots els líders i portaveus dels grups i subgrups...


Electrònica i poesia amb Eduard Escofet i Bradien | Barcelona Cultura\nElectrònica i poesia amb Eduard Escofet i Bradien\n16-7-2014 El grup Bradien, el poeta i agitador cultural Eduard Escofet i la discogràfica spa.RK llancen quatre noves versions de dos dels temes que formaven part del seu treball Pols. Amb el títol de Polsim, ara teniu al vostre abast quatre relectures a càrrec de Meneo, Don The Tiger, Xtrngr i Msecam de Fes-me una casa i L’altra.\nBradien és un grup instrumental que, des del 2005, produeixen uns sons inspirats tant en el pop com en les bandes sonores, el dub o l'exotica. El 2012 van signar amb Eduard Escoffet Pols, un treball en què investigaven les possibilitats de l'electrònica i la veu i, més concretament, la poesia.\nAra, Bradien i Escofet (foto: Balbini) llancen quatre noves versions de dos dels temes que formaven aquell Pols. Sota el títol genèric de Polsim, proposen quatre versions de Fes-me una casa i L’altra.\nCorren a càrrec del productor Meneo, de Don The Tiger (el projecte underground d’Adrián de Alfonso), el productor d’ambient Xtrngr i Msecam, projecte paral·lel de Fibla. Són quatre aproximacions diferents al disc de Bradley i Escofet amb un so que va del tropicalisme al so propi d’un crooner del siglo XXI, l’ambient més fosc i l’electrònica.\nSi voleu saber com sona Polsim podeu escoltar els temes que en formen part al seu Bandacamp.


Unió de Pagesos considera insuficient la pròrroga per passar la ITV de maquinària agrícola - Imagina Ràdio\nUnió de Pagesos considera insuficient la pròrroga per passar la ITV de maquinària agrícola\nLa pròrroga és fins el 10 de novembre\nUnió de Pagesos considera que la pròrroga perquè la maquinària agrícola pugui passar la ITV, fins el 10 de novembre, no serà suficient i no descarta continuar defensant l’any de moratòria en cas que les estacions d’ITV no puguin absorbir tota la demanda com a conseqüència de l’acumulació per l’aturada d’activitat a causa de la pandèmia.\nEl sindicat va demanar el 22 d’abril al Ministeri d’Indústria un any de moratòria per passar la ITV en la maquinària agrícola de la pagesia, a causa del tancament de les estacions d’ITV per l’estat d’alarma. Les estacions mòbils per a la ITV en la maquinària agrícola acostumen a passar un cop a l’any en els diversos municipis, i el seu tancament preveia que no podrien passar pels que tenien programats durant el període en el qual se’ls va prohibir obrir. En aquest sentit, l’ordre SND/413/2020, de 15 de maig, per la qual s’estableixen mesures especials per a la ITV de vehicles, va suposar un avenç al regular una pròrroga específica fins el 10 de novembre.\nNo obstant això, Unió de Pagesos veu difícil que les empreses que efectuen les inspeccions puguin fer la reprogramació i anar a tots els municipis previstos des del 14 de març, data en la que es van tancar les ITV fins el 11 de maig, data en la que es van a tornar a obrir per als municipis en la fase 1 de confinament, ja que alhora hauran d’atendre les visites previstes en els municipis abans de l’estat d’alarma.\nA més, el sindicat considera que la pròrroga atorgada fins el 10 de novembre possibilita que la maquinària agrícola, que ja no es tornarà a usar fins a la propera campanya agrícola i que, per tant, no circularà, pugui esperar a l’any vinent a passar la ITV, atès que no és il·legal tenir maquinària agrícola que no ha passat la ITV sinó la seva circulació per vies públiques. Per tant, Unió de Pagesos no descarta insistir a demanar l’any de moratòria en cas de que no es puguin fer totes les inspeccions.\nUnió de Pagesos ha demanat al Ministeri d’Agricultura que també prorrogui les inspeccions en els equips de tractament de productes fitosanitaris que no s’han pogut inspeccionar durant el període de tancament per la pandèmia, tal com ja ho ha fet el Ministeri d’Indústria. Des del novembre del 2016, els equips d’aplicació de fitosanitaris també tenen l’obligació de passar una inspecció tècnica per complir amb la normativa de l’ús sostenible de productes fitosanitaris (excepte les carretes de menys de 100 litres i motxilles).\nFinalment, el sindicat demanarà a Indústria que, per al càlcul del termini de validesa de la ITV, es tingui en compte la data a partir de la qual l’usuari pot tornar a passar-la per a tots aquells certificats que han caducat durant el període en el qual les ITV han estat tancades i no la data de caducitat del certificat, tal i com ha indicat el Ministeri, atès que la ITV no s’ha pogut passar per una decisió aliena a la voluntat de l’usuari.\nArticle anteriorEl ciclista atropellat en una carretera de Santa Bàrbara tenia 54 anys i era veí del municipi\nArticle següentGandesa convoca al comerç a una conferència en línia sobre consells per a després del confinament


En tron vol dir amb un pas, com la majoria d'imatges o misteris. En canvi al concorregut Via Crucis de la Llàntia del Diumenge de Rams la Creu és duta en bossa, a l'estil tradicional català. Aquest Misteri de Jesús en Creu contemplat per la seva Mare –element que es va afegir fa pocs anys– recull els moments previs a la mort. Són moments d'agonia, de gran patiment. Malgrat això la cara del Sant Crist recull certa serenor i tranquil·litat.\nLa seva confraria va ser refundada fa un quart de segle, després de ser present a Llavaneres –com els Armats, durant la prohibició– i antigament havia estat una de les més importants, fins al punt d'ajudar altres imatges, confraries i misteris.\n•Via Crucis de la Llàntia\nDiumenge de Rams, 25 de març, a les 19h


El diumenge 21 d'octubre vàrem fer la primera sortida de treball de l'Equip de Recerca Botànica del Centre Excursionista de Catalunya corresponent al curs 2018-2019.\nEn aquest cas i dins del Projecte FitoCAT vam anar al sector del Roc de la Guàrdia, en el municipi dels Hostalets de Balenyà, a la comarca d'Osona.\nEl grup al cim del Roc de la Guàrdia\n[Foto: Josep Nuet Badia, 21-octubre-2018]\nEl Roc de la Guàrdia és un turó de 891 m d’alçada, a l’oest del Santuari de la Mare de Déu de l’Ajuda. Al cim hi trobem dos miradors: el mirador del Roc Gros amb bones vistes cap el massís del Montseny i les poblacions dels Hostalets de Balenyà i Centelles, i el mirador del Pirineu amb àmplies vistes de la Plana de Vic, del Collsacabra, del Puigsacalm i d’un sector important del Pirineu oriental.\nVista del petit altiplà del cim del Roc de la Guàrdia.\nAquesta muntanya és emblemàtica per a la població\ndels Hostalets de Balenyà i molt concorreguda\nVistes des del mirador del Roc Gros. En primer terme\ntenim un mosaic de bosc i camps de conreu,\namb els Hostalets de Balenyà. Al fons part del massís del\nMontseny: el Matagalls, la Calma i el Tagamanent\n[Foto: Valentí González, 21-octubre-2018]\nVistes des del mirador dels Pirineus. La població de Tona\nes veu a la dreta. A la línia de muntanyes del fons\ns'endevina part del Collsacabra, a la dreta,\ni el Puigmal, a l'esquerra\nVam iniciar el recorregut a les Roquetes pujant fins al collet de la Guàrdia passant per la masia del Grau del Racó. Des d'aquí vam pujar fins el Roc de la Guàrdia on vam visitar els miradors del Roc Gros i dels Pirineus. La baixada va ser pel nord i nord-est del Roc, completant un circuit circular.\nEstudiant les plantes que es feien al camí de pujada\nal Roc de la Guàrdia\n[Foto: Àngels Morell, 21-octubre-2018]\nEn el paisatge del lloc visitat dominen les rouredes de roure martinenc amb pi roig i alzines. A les clarianes s'hi fan les timonedes, les joncedes, els llistonars i els fenassars. Als llocs més rocosos i assolellats és abundant el garric.\nAls ambients més orientats al sud i esclarissats\nvivien petites plantes típiques dels ambients\nVam gaudir d'un dia força assolellat i calorós.\n[Text: © Valentí González; fotos: © Valentí González, Josep Nuet Badia i Àngels Morell]\nPublicat per Valentí González a 19:33:00\nSortida de treball de camp al Roc de la Guàrdia (O...


26/05/15. Francesc-Marc Alvaro. El que es veu i el que no - Gironès per la independència\n26/05/15. Francesc-Marc Alvaro. El que es veu i el que no\nDe la nit de l'escrutini, em quedo amb una frase un pèl críptica de Xavier Trias. L'alcalde sortint va dir que el resultat de CiU "obliga a reflexionar i veure com a partit com revertim la situació". Suposo que el doctor es referia al paper de la federació a la capital de Catalunya, però la necessitat de reflexió és ampliable al conjunt del país, tot i que la formació nacionalista -malgrat perdre suports- continua sent la força més votada, la que té més regidors i alcaldes, i la que presidirà les quatre diputacions. CiU només ha governat el cap i casal els darrers quatre anys, però tenia coll avall que podria mantenir la direcció d'aquesta institució. Perdre Barcelona pesa negativament en tot l'univers convergent, sobretot perquè va acompanyat d'altres fenòmens, alguns dels quals són sota la superfície.\nPer exemple, és visible que la majoria d'alcaldes de CiU revaliden però no es veu tant que, en diverses localitats, s'escurça la distància entre la federació i els partits que queden en segon i tercer lloc. D'altra banda, es veu clarament que els convergents perden posicions a l'àrea metropolitana però costa més de veure que, al primer cinturó (i en punts de la costa tarragonina), hi ha un transvasament de vots cap a C's, dada que em ratifica algun dirigent local. Per acabar d'afegir -hi complexitat, podem veure que, en comarques del segon cinturó i del rerepaís, ERC pesca entre antics votants de CiU però no es veu tant que la federació té dificultats per penetrar en el jovent. El resum és diabòlic: CiU perd algunes paperetes per ser sobiranista i en perd també (moltes més) per no ser-ho prou. Hi ha coses que es veuen i coses que potser no es volen veure. En aquest sentit, hi ha qui afirma -quadres territorials- que durant aquesta darrera campanya no s'ha treballat com calia els municipis metropolitans més difícils.\nPer damunt de tot, la marca CiU està molt desgastada i això ho repeteixen, sobretot, els millors alcaldes de la federació, que han hagut de fer campanya una mica al marge de les sigles. Aquest desgast té a veure amb el fet de governar la Generalitat, amb les retallades i amb la confessió de Jordi Pujol i l'espectacle posterior. Si es té tot això present, els vots aconseguits ara per CiUno deixen de ser molts. Aquest paisatge de febleses queda compensat-en part- per dos factors: la solidesa d'un bon grapat d'alcaldes joves i la figura de Mas. Com que el president és molt conscient que el gran actiu de CiU és, avui per avui, la seva credibilitat, no ajornarà les eleccions del 27-S, com alguns voldrien. Fer-ho seria abonar els prejudicis -repetits interessadament per alguns- segons els quals el líder del partit sobiranista més gran acabarà fent marxa enrere.


Ajornada la xerrada del 18 d’octubre de “Divendres, obert” al 25 d’octubre.\nAl calendari d’activitats veureu el canvi.\nCategoria: Social i cultural\ntot el dia TANCAT PER VACANCES\ntot el dia ALTA MUNTANYA: Puig de Fontllete...\nALTA MUNTANYA: Puig de Fontllete...\nset. 5 tot el dia\nPer aquesta ocasió us proposo uns cims molt coneguts, però no per això menys bells, amb pujades suaus i molt bones vistes (sempre que el temps acompanyi, clar): Puigmal, Torreneules,[...]\ntot el dia SORTIDA EXTRAORDINÀRIA EN DIMECR...\nSORTIDA EXTRAORDINÀRIA EN DIMECR...\nset. 14 – set. 16 tot el dia\nSortida de 2 dies del 14 i el 16 de setembre. No pujarem fins al pic de serra Cabirolera (2.579 m) perquè té els últims trams amb certa dificultat (tartera[...]\ntot el dia DIVENDRES, OBERT: Presentació de...\nDIVENDRES, OBERT: Presentació de...\nset. 17 tot el dia\nPresentació del llibre L’Hotel de l’Univers, de Bernat Gasull i Roig (Barcelona, 1971) Es tracta d’una novel·la de ficció, editada per Voliana Edicions a finals del 2019, ambientada el 1887 i situada sobretot entre[...]


jordigasulla.cat: Nova Esquerra Catalana?\nNova Esquerra Catalana?\nAvui el programa Els Matins de TV3 ha entrevistat a Ernest Maragall per conèixer més detalls sobre la proposta que fa mesos que té entre mans: La Nova Esquerra Catalana. Segons explica, l'objectiu d'aquesta proposta és posar d'acord "les esquerres del país" (en les quals inclou: PSC, ERC, ICV i CUP) per crear una alternativa capaç de guanyar unes eleccions i governar Catalunya.\nCom ja sabem, Ernest Maragall és una d'aquelles persones de l'anomenada ala catalanista del PSC. Aquella ala que va encapçalar el pacte tripartit entre PSC, ERC i ICV-EUiA, fonamentat bàsicament en dos objectius concrets: La necessitat d'alternança política a la Generalitat (després de 23 anys de govern de Convergència i Unió) i la necessitat compartida d'actualitzar el marc de relacions Catalunya-Espanya (mitjançant la proposta de reforma de nou Estatut d'Autonomia).\nTambé és ben sabut que el paper que va jugar el PSOE en la reforma de l'Estatut, en la qual va faltar a la seva promesa de respectar el text acordat pel Parlament català, va ser el principi d'una divisió interna dintre del PSC que encara dura i no se sap fins on pot arribar. De moment, una bona colla de militants històrics s'han donat de baixa (entre ells, el mateix ex-president Pasqual Maragall) i persones destacades com Ernest Maragall proposen, fins i tot, fer "foc nou".\nÉs evident que en la conjuntura actual el PSC no pot tornar a governar Catalunya. És impossible per diverses raons: Manca d'un projecte de futur creïble per al país, manca d'arrelament social, manca de possibles socis per assolir una majoria parlamentària, etc. El paper del PSC com a hipotètic substitut de CiU al capdavant de la Generalitat, doncs, és història. Cal una nova força majoritària de l'esquerra catalana. I això és el que Ernest Maragall intenta construir.\nPerò la proposta, a part de ser difícil de materialitzar, neix d'un error important: Si bé és cert que amb l'acceptació de l'exercici del dret a l'autodeterminació podria arribar a un acord amb ERC i ICV-EUiA per tornar a governar, no s'ha adonat que el nostre país no ha patit un sol canvi de paradigma (el nacional) sinó que en són dos: El nacional i l'econòmic-social.\nEn l'entrevista d'aquest matí, Ernest Maragall defensa la proposta de la Nova Esquerra Catalana com a eina per a tornar a tenir creixement econòmic com a forma de crear llocs de treball i riquesa. L'error, és clar, és garrafal: Pretendre solucionar la crisi del capitalisme amb més capitalisme és com aturar un incendi amb benzina. La teoria del creixement infinit és absurda i impossible de dur a terme en un món on els recursos són finits. Això, l'ex-conseller Maragall, ho hauria de saber.\nLa crisi del sistema capitalista que va esclatar el 2008 -i que encara dura- va servir per demostrar, una vegada més, que qualsevol intent de fer compatible democràcia i capitalisme és en va. Mentre hi ha creixement econòmic, les entitats bancàries i les grans fortunes accepten els governs escollits democràticament perquè són els que garanteixen els seus beneficis, però quan hi ha una crisi, aquests grans poders econòmics anul·len de facto la democràcia allà on els cal per imposar els seus interessos. Els beneficis se'ls queden els rics i les pèrdues les paguen els pobres. La socialdemocràcia, que defensava que capitalisme i democràcia podien coexistir, ha demostrat ser absolutament fal·laç: Les normes, al final, les dicten "els mercats".\nLa nova esquerra catalana que planteja Ernest Maragall crec que és inviable (i en el cas que fos viable, no seria útil per a les classes populars catalanes, ja que no suposaria cap canvi de paradigma econòmic-social), però sí que comparteixo la reflexió que és imprescindible que totes les forces polítiques -i entitats, i moviments socials- d'esquerres facin un esforç en trobar punts en comú per articular una opció que pugui arribar a ser majoritària per a governar el país.\nEls autèntics actors del canvi polític al nostre país, en els propers anys, no seran ni les velles organitzacions polítiques tradicionals ni les propostes de confluència que no trenquin amb l'antic model capitalista. Hauran de ser les entitats, moviments socials i organitzacions polítiques transformadores les que avancin, amb les eines del segle XXI, cap a una societat absolutament democràtica en tots els sentits (ambiental, polític, econòmic, social), que és el que nosaltres anomenem el socialisme del segle XXI i el que tanta i tanta gent està desitjant sense saber posar-li nom.